* Delegacija poslanika Parlamenta Azerbejdžana koja je boravila u posmatračkoj misiji izbora u Republici Srbiji vodila je razgovor u Narodnoj skupštini sa članovima Poslaničke grupe prijateljstva sa Azerbejdžanom, 17. marta 2014. godine.
* Delegacija Savezne Republike Nemačke, koju je predvodila poslanica nemačkog Bundestaga Maria Flahsbart, posetila je Narodnu skupštinu i vodila razgovor sa članovima Poslaničke grupe prijateljstva sa Nemačkom, 21. novembra 2013. godine.
* Baronesa Dsouza, predsednica Gornjeg doma britanskog Parlamenta, posetila je Narodnu skupštinu i vodila razgovor sa Poslaničkom grupom prijateljstva sa Velikom Britanijom, 24. septembra 2013. godine.
* Delegacija Grupe prijateljstva sa zemljama Zapadnog Balkana francuskog Senata koju je predvodio Žan Pjer Mišel, član Grupe koji prati saradnju sa Srbijom, posetila je Srbiju 16. i 17. septembra i tom prilikom vodila odvojene razgovore u Narodnoj skupštini sa članovima Odbora za Kosovo i Metohiju, kao i sa Borislavom Stefanovićem, predsednikom Poslaničke grupe Demokratske stranke, 17. septembra 2013. godine.
* Delegacija Poslaničke grupe prijateljstva sa Mađarskom u sastavu prof. dr Snežana Bogosavljević Bošković, predsednik i članovi, Konstantin Arsenović, Arpad Fremond i Oto Kišmarton, posetila je Parlament Mađarske, u Budimpešti, od 5. do 7. juna 2013. godine.
* Delegacija Parlamenta Indonezije, koju je predvodio predsednik Predstavničkog doma H. Marzuki Ali, posetila je Srbiju od 4. do 8. juna i tom prilikom vodila razgovor sa članovima Poslaničke grupe prijateljstva sa Indonezijom, 4. juna 2013. godine.
* Delegacija Odbora za imunitete, sukob interesa, sankcije i razmatranje mandata Parlamenta Mađarske koju je predvodio Đerđ Rubovski, šef delegacije, vodila je razgovor u Narodnoj skupštini sa prof. dr Snežanom Bogosavljević Bošković, predsednicom i članovima Poslaničke grupe prijateljstva sa Mađarskom, 9. maja 2013. godine.
* Delegacija Bundestaga koju je predvodio Andreas Šokenhof, zamenik predsedavajućeg Poslaničke grupe CDU/CSU, vodila je razgovor u rezidenciji Ambasade Nemačke u Beogradu sa Vesnom Marković, predsednicom Poslaničke grupe prijateljstva sa Nemačkom, zajedno sa drugim narodnim poslanicima, 9. aprila 2013. godine.
* Delegacija Grupe prijateljstva sa Srbijom Parlamenta Velike Britanije, posetila je Narodnu skupštinu i tom prilikom vodila odvojene razgovore sa Dijanom Vukomanović, predsednicom i članovima Grupe prijateljstva sa Velikom Britanijom, kao i sa Milošem Aligrudićem, predsednikom i članovima Odbora za spoljne poslove, 14. marta 2013. godine.
* Dragomir Karić, predsednik Poslaničke grupe prijateljstva sa Republikom Belorusijom u okviru državne delegacije Republike Srbije, posetio je Republiku Belorusiju, Minsk, od 11. do 13. marta 2013. godine.
* Stefan Zankov, predsednik Poslaničke grupe prijateljstva sa Bugarskom, učestvovao je na svečanostima povodom 135. godišnjice oslobođenja Republike Bugarske, u Sofiji, 2. i 3. marta 2013. godine.
* Eftimios Karansios, predsednik Poslaničke grupe prijateljstva sa Srbijom u Parlamentu Grčke, vodio je razgovor u Narodnoj skupštini sa Miroljubom Stojčićem, predsednikom i članovima Poslaničke grupe prijateljstva sa Grčkom, 13. februara 2013. godine.
* Delegacija Velikog odbora za evropske poslove Parlamenta Finske koju je predvodila Miapetra Kumpula Natri, predsedavajuća Velikog odbora, vodila je odvojeni razgovor u Narodnoj skupštini sa Draganom Šormazom, predsednikom Poslaničke grupe prijateljstva sa Finskom i sa članovima Odbora za spoljne poslove, 1. februara 2013. godine.